Uredba Komisije (ES) št. 430/2003

z dne 7. marca 2003

o določitvi izvoznih nadomestil za beli sladkor in surovi sladkor brez nadaljnje predelave

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trga za sladkor [1], kakor je bila spremenjena z Uredbo Komisije (ES) št. 680/2002 [2], in zlasti drugega pododstavka člena 27(5) Uredbe,

ob upoštevanju naslednjega:

(1) Člen 27 Uredbe (ES) št. 1260/2001 predvideva, da je lahko razlika med ponujenimi cenami ali cenami na svetovnem trgu za proizvode iz člena 1(1)(a) navedene uredbe in cenami za te proizvode v Skupnosti pokrita z izvoznim nadomestilom.

(2) Uredba (ES) št. 1260/2001 predvideva, da kadar se določi nadomestilo za beli sladkor in surovi sladkor, ki je nedenaturiran in izvožen brez nadaljnje predelave, se mora upoštevati situacijo na trgih Skupnosti in svetovnih trgih sladkorja ter zlasti dejavniki, ki vplivajo na ceno in stroške iz člena 28 navedene uredbe. Isti člen predvideva, da je treba prav tako upoštevati gospodarski vidik predlaganega izvoza.

(3) Nadomestilo za surovi sladkor se mora določiti za standardno kakovost. Slednja je določena v točki II Priloge II k Uredbi (ES) št. 1260/2001. Nadalje je treba to nadomestilo določiti v skladu s členom 28(4) Uredbe (ES) št. 1260/2001. Kandirani sladkor je določen v Uredbi Komisije (ES) št. 2135/95 z dne 7. september 1995 o podrobnih pravilih uporabe za odobritev izvoznih dovoljenj v sektorju sladkorja. Tako izračunano nadomestilo za sladkor, ki vsebuje dodatno aromo ali barvilo, se mora uporabljati za njegovo vsebnost saharoze in se mora temu primerno določiti na 1 % navedene vsebnosti.

(4) V posebnih primerih se lahko znesek nadomestila določi z drugimi pravnimi instrumenti.

(5) Nadomestilo se mora določiti vsaka dva tedna. Lahko se ga spremeni v intervencijskem obdobju.

(6) Prvi pododstavek člena 27(5) Uredbe (ES) št. 1260/2001 predvideva, da se lahko nadomestila za proizvode iz člena 1 navedene uredbe spreminjajo glede na namembni kraj, če razmere na svetovnem trgu ali posebne zahteve nekaterih trgov to zahtevajo.

(7) Pomembno in hitro povečanje preferencialnega uvoza sladkorja iz zahodnih balkanskih držav od začetka leta 2001 in izvoza sladkorja v te države iz Skupnosti je očitno zelo umetnega značaja.

(8) Nadomestil za proizvode, za katere velja ta uredba, ni treba določiti za vse države zahodnega Balkana, da bi preprečili zlorabe, povezane s ponovnim uvozom v Skupnost proizvodov sektorja sladkorja, ki so upravičeni do izvoznih nadomestil.

(9) Zaradi zgornjih navedb in trenutne situacije na trgu sladkorja ter zlasti ponujenih cen ali cen sladkorja v Skupnosti in na svetovnem trgu, je treba določiti nadomestila v ustreznih zneskih.

(10) Upravljalni odbor za sladkor ni podal svojega mnenja v časovnem roku, ki ga je določil njegov predsednik –

SPREJELA NASLEDNJO UREDBO:

Člen 1

Nadomestila, ki se jih odobri za izvoze proizvodov iz Priloge 1(1)(a) Uredbe (ES) št. 1260/2001, ki so nespremenjeni in brez nadaljnje predelave, se določijo v skladu s Prilogo te uredbe.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. marca 2003

Za Komisijo

Franz Fischler

Član Komisije

[1] UL L 178, 30.6.2001, str. 1.

[2] UL L 104, 20.4.2002, str. 26.

--------------------------------------------------

PRILOGA

NADOMESTILA ZA BELI SLADKOR IN SUROVI SLADKOR BREZ NADALJNJE PREDELAVE

Opomba:

Oznaka proizvoda in oznake namembnih držav serije "A" so določene v Uredbi Komisije (EGS) št. 3846/87 (UL L 366, 24.12.1987, str. 1).

Numerične oznake namembnih držav so določene v Uredbi Komisije (ES) št. 2020/2001 (UL L 273, 16.10.2001, str. 6).

Ostali namembni kraji so:

S00 : vsi namembni kraji (tretje države, druga ozemlja, oskrba in namembni kraji, ki se štejejo za izvoze iz Skupnosti), razen Albanije, Hrvaške, Bosne in Hercegovine, Srbije in Črne gore (vključno s Kosovom, kot je določeno v resoluciji Varnostnega sveta ZN 1244 z dne 10. junija 1999) ter Bivše jugoslovanske republike Makedonije, razen sladkorja, ki je sestavni del proizvodov iz člena 1(2)(b) Uredbe Sveta (ES) št. 2201/96 (UL L 297, 21.11.1996, str. 29).

Oznaka proizvoda | Namembni kraj | Merska enota | Znesek nadomestila |

170111909100 | S00 | EUR/100 kg | 40,25 |

170111909910 | S00 | EUR/100 kg | 40,25 |

170112909100 | S00 | EUR/100 kg | 40,25 |

170112909910 | S00 | EUR/100 kg | 40,25 |

170191009000 | S00 | EUR/1 % saharoze × 100 kg neto proizvoda | 0,4375 |

170199109100 | S00 | EUR/100 kg | 43,75 |

170199109910 | S00 | EUR/100 kg | 43,75 |

170199109950 | S00 | EUR/100 kg | 43,75 |

170199909100 | S00 | EUR/1 % saharoze × 100 kg neto proizvoda | 0,4375 |

--------------------------------------------------